S-613/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur D-kvk-þgf Ó-kvk-þgf A-kvk-þgf, kt. [...], [...], [...], fyrir eftirtalin umferðarlagabrot, með því að hafa:1. Föstudaginn 8. janúar 2021 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist metýlfenidat 30 ng/ml) um Fiskislóð í Reykjavík, við hús nr. [...], þar sem lögregla stöðvaði aksturinn.

2. Sunnudaginn 28. febrúar 2021 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist metýlfenidat 30 ng/ml) vestur Sæbraut í Reykjavík, við Faxagötu, þar sem lögregla stöðvaði aksturinn.

3. Laugardaginn 20. nóvember 2021 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 50 ng/ml, metýlfenidat 81 ng/ml, O- desmetýltramadól 30 ng/ml og tramadól 180 ng/ml) um Bústaðaveg í Reykjavík, þar sem lögregla stöðvaði aksturinn.

Teljast brot í öllum liðum varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...] [...]. Samkvæmt framlögðu sakavottorði, dagsettu 26. janúar 2022, var ákærðu gert að greiða sekt með dómi Héraðsdóms Reykjaness 24. apríl 2013 fyrir ölvunarakstur. Þá var ákærðu gert að greiða sekt með lögreglustjórasátt 4. janúar 2016 meðal annars fyrir ölvunarakstur. Með dómi Héraðsdóms Reykjavíkur 29. j úní 2016 var ákærðu gert að sæta fangelsi í 14 mánuði, skilorðsbundið til tveggja ára, meðal annars fyrir akstur undir áhrifum ávana- og fíkniefna og akstur svipt ökurétti en brotin voru hegningarauki við áðurgreinda lögreglustjórasátt. Þá var ákærðu gert að sæta fangelsi í 22 mánuði með dómi Héraðsdóms Suðurlands 23. febrúar 2017 meðal annars fyrir akstur undir áhrifum ávana- og fíkniefna og akstur svipt ökurétti, en með dóminum var skilorð dómsins frá 29. júní 2016 dæmt upp. Þá var ákærðu gert að sæta fangelsi í 30 daga með dómi Héraðsdóms Reykjavíkur 3. október 2017 meðal annars fyrir akstur undir áhrifum ávana- og fíkniefna og akstur svipt ökurétti, en fyrrgreinda brotið var hegningarauki við dóminn frá 23. febrúar 2017. Loks var ákærðu gert að sæta fangelsi í 10 mánuði með dómi Héraðsdóms Reykjavíkur 23. júní 2021 meðal annars fyrir akstur undir áhrifum ávana- og fíkniefna og akstur svipt ökurétti. Að öðru leyti kemur sakarferill ákærðu ekki til skoðunar við ákvörðun refsingar nú.

Brot þau sem ákærða er nú sakfelld fyrir samkvæmt ákæruliðum nr. 1 og 2 v oruframin áður en framangreindur dómur frá 23. júní 2021 var kveðinn upp og verður ákærðu því dæmdur hegningarauki nú, sbr. 78. gr. almennra hegningarlaga nr. 19/1940. Við ákvörðun refsingar verður litið til fyrri umferðarlagabrota ákærðu innan ítrekunartíma 3. mgr. 73. gr. almennra hegningarlaga nr. 19/1940.

Með hliðsjón af dómvenju og 77. og 78. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 8 mánuði.

Með vísan til lagaákvæða í ákæru er áréttuð ævilöng svipting ökuréttar ákærðu.

Ákærða greiði málsvarnarþóknun skipaðs verjanda síns, B-kk-ef J-kk-ef lögmanns, 334.800 krónur, að meðtöldum virðisaukaskatti, og 369.411 krónur í annan sakarkostnað.

Af hálfu ákæruvaldsins flutti málið J-kk-nf K-kk-nf saksóknarfulltrúi.

B-kvk-nf B-kvk-nf héraðsdómari kveður upp dóminn.

DÓMSORÐ:

Ákærða, D-kvk-nf Ó-kvk-nf A-kvk-nf, sæti fangelsi í 8 mánuði.

Á kærða er svipt ökurétti ævilangt.

Ákærða greiði málsvarnarþóknun skipaðs verjanda síns, B-kk-ef J-kk-ef lögmanns, 334.800 krónur og 369.411 krónur í annan sakarkostnað.